<classify> Kweli Kaseja amekuja Tanga na alionekana kwenye mazoezi yetu juzi, lakini siyo kweli kama amesajiliwa, yupo kwenye mazungumzo na uongozi endapo watakubaliana mtataarifiwa, alisema Assenga.Habari za ndani zaidi zinasema kuwa, Kaseja tayari ameshamalizana na Coastal Union na amerejea Dar es Salaam kuchukua vitu vyake tayari kwa kuanza maisha mapya kwenye klabu ya Wagosi wa Kaya msimu ujao.Hivi karibuni Kaseja alikaririwa akisema klabu za Mbeya City, Mwadui FC na Ndanda zilikuwa zikiwania saini yake baada ya TFF kumruhusu kujiunga na timu yoyote baada ya kupitia maombi yaliyoletwa kwao na Chama cha Wachezaji Soka Tanzania SPUTANZA kikiomba mchezaji huyo kuwa huru na kujiunga na klabu yoyote wakati akisubiri hatma ya kesi yake na Yanga, kwani hawajamwondoa kwenye mgogoro wa kikazi na klabu yake.Ikiwa Coastal Union watafanikiwa kuinasa saini ya golikipa huyo wa zamani wa timu ya Taifa ya Tanzania Taifa Stars, Simba na Yanga watakuwa wamelamba dume kutokana na kuwa kwenye ubora kwani anafanya mazoezi kwenye mafunzo yanayoendeshwa na kipa mkongwe Peter Manyika kwenye Uwanja wa Karume kila siku asubuhi.  <topic>: MICHEZO 